CELEX: 32021D0617(03)
Language: et
Date: 2021-05-12 00:00:00
Title: Komisjoni otsus, 12. mai 2021, millega luuakse Euroopa Teadusnõukogu teadusuuringute ja innovatsiooni raamprogrammi „Euroopa horisont“ jaoks ning tunnistatakse kehtetuks otsus C(2013) 8915 2021/C 234 I/03

17.6.2021   
               
               
                  ET
               
               
                  Euroopa Liidu Teataja
               
               
                  CI 234/5
               
            
         KOMISJONI OTSUS,
         12. mai 2021,
         millega luuakse Euroopa Teadusnõukogu teadusuuringute ja innovatsiooni raamprogrammi „Euroopa horisont“ jaoks ning tunnistatakse kehtetuks otsus C(2013) 8915
         (2021/C 234 I/03)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu otsust (EL) 2021/764, millega kehtestatakse teadusuuringute ja innovatsiooni raamprogrammi „Euroopa horisont“ (2021–2027) rakendamise eriprogramm, eriti selle artikli 8 lõikeid 1 ja 2,
         ning arvestades järgmist:
         
                     (1)
                  
                  
                     Nõukogu otsuse 2013/743/EL (1) kohaste meetmete ja tegevuste järjepidevuse tagamiseks peaks käesoleva otsusega programmi „Euroopa horisont“ I samba „Tipptasemel teadus“ meetmete rakendamiseks loodud Euroopa Teadusnõukogu (edaspidi „ERC“) asendama komisjoni 12. detsembri 2013. aasta otsusega (millega luuakse Euroopa Teadusnõukogu) (2) loodud ERC.
                  
               
                     (2)
                  
                  
                     Otsuse (EL) 2021/764 artikli 8 lõikes 2 on sätestatud, et ERC koosneb kõnealuse otsuse artiklis 9 sätestatud sõltumatust teadusnõukogust ja kõnealuse otsuse artiklis 10 sätestatud spetsiaalsest rakendusstruktuurist. Spetsiaalne rakendusstruktuur loodi rakendusametina komisjoni 12. veebruari 2021. aasta rakendusotsusega C(2021) 953 vastavalt nõukogu määruse (EÜ) nr 58/2003 (3) artikli 3 lõikele 3.
                  
               
                     (3)
                  
                  
                     Otsuse (EL) 2021/764 artikli 9 kohaselt koosneb ERC teadusnõukogu sõltumatutest kõige mainekamatest ja asjakohaste teadmistega eri vanuserühmadesse kuuluvatest, sealhulgas nii nais- kui ka meesteadlastest, -inseneridest ja -grandihoidjatest, ning tagab teadusuuringute eri valdkondade esindatuse ja geograafilise mitmekesisuse. Sõltumatu teadusnõukogu liikmed nimetab ametisse komisjon pärast sõltumatut ja läbipaistvat valimismenetlust, mis on kõnealuse nõukoguga kokku lepitud ja hõlmab avalikku teadusringkondadega konsulteerimist ning aruande esitamist Euroopa Parlamendile ja nõukogule.
                  
               
                     (4)
                  
                  
                     Selleks et tagada edukas üleminek programmile „Euroopa horisont“, pikendati otsusega C(2013) 8915 loodud ERC teadusnõukogu toimimist komisjoni 16. detsembri 2020. aasta otsusega C(2020) 9154 kuni otsuse (EL) 2021/764 jõustumise kuupäevani.
                  
               
                     (5)
                  
                  
                     Programmi „Euroopa horisont“ eriprogrammi õigeaegse rakendamise tagamiseks on otsusega C(2013) 8915 loodud ERC teadusnõukogu juba koostanud esialgsed seisukohad enne otsuse (EL) 2021/764 artikli 9 kohaselt võetavaid meetmeid. Käesoleva otsusega loodud teadusnõukogu peaks need esialgsed seisukohad heaks kiitma või tagasi lükkama.
                  
               
                     (6)
                  
                  
                     Tuleks kehtestada sõltumatu teadusnõukogu toimimiseks vajalikud sätted.
                  
               
                     (7)
                  
                  
                     Tuleks ette näha sätted, millega tagatakse koostöö ERC sõltumatu teadusnõukogu ja spetsiaalse rakendusstruktuuri vahel.
                  
               
                     (8)
                  
                  
                     Sõltumatul teadusnõukogul peaks olema juurdepääs tema tööks vajalikele dokumentidele ja andmetele kooskõlas Euroopa Parlamendi ja nõukogu määrusega (EL) 2018/1725 (4).
                  
               
                     (9)
                  
                  
                     Otsuses (EL) 2021/764 on sätestatud sõltumatu teadusnõukogu liikmetele nende täidetavate ülesannete eest makstav hüvitis. Selleks tuleks kehtestada eeskirjad.
                  
               
                     (10)
                  
                  
                     Otsus C(2013) 8915 tuleks tunnistada kehtetuks,
                  
               ON TEINUD JÄRGMISE OTSUSE:
         
            Artikkel 1
            Euroopa Teadusnõukogu loomine
            Euroopa Teadusnõukogu (edaspidi „ERC“) asutatakse ajavahemikuks 12. maist 2021 kuni 31. detsembrini 2027.
         
         
            Artikkel 2
            Sõltumatu teadusnõukogu liikmed
            
               1.   Sõltumatu teadusnõukogu koosneb ERC presidendist ning veel 21 ERC liikmest. I lisas loetletud 21 isikut nimetatakse sõltumatu teadusnõukogu muudeks liikmeteks, kelle ametiaeg on sätestatud eelnimetatud lisas.
            
            
               2.   Liikmed täidavad oma ülesandeid välistest mõjudest sõltumatult. Nad teavitavad komisjoni viivitamata mis tahes huvide konfliktist, mis võib kahjustada nende erapooletust.
            
            
               3.   Liikmed määratakse kuni nelja aasta pikkuseks ametiajaks, mida on võimalik üks kord pikendada. Liikme võib ametisse määrata ka maksimaalsest ametiajast lühemaks ajaks, et tagada liikmete selline rotatsioon, kus ametisse astutakse eri ajahetkedel.
            
            
               4.   Nõuetekohaselt põhjendatud juhtudel võib komisjon sõltumatu teadusnõukogu usaldusväärsuse või selle tegevuse järjepidevuse tagamiseks lõpetada omal algatusel liikme ametiaja.
            
            
               5.   Kui komitee liige astub tagasi või kui komisjon lõpetab tema ametiaja, nimetatakse ametisse uus liige. ERC presidendi tagasiastumise või ametiaja lõppemise korral võib komisjon nimetada ERC ajutiseks presidendiks ERC sõltumatu teadusnõukogu teise liikme või ERC endise presidendi piiratud ajaks, mis on vajalik uue ERC presidendi ametisse nimetamiseks.
            
         
         
            Artikkel 3
            Sõltumatu teadusnõukogu tegevus
            
               1.   Sõltumatu teadusnõukogu võtab vastu oma kodukorra ning konfidentsiaalsust, huvide konflikti ning isikuandmete töötlemist käsitleva toimimisjuhendi kooskõlas määrusega (EL) 2018/1725.
            
            
               2.   Sõltumatu teadusnõukogu tuleb kokku plenaaristungil, kui see on tema tööks vajalik. Plenaaristungite kokkuvõtlikud protokollid avaldatakse ERC veebisaidil.
            
            
               3.   Eesistuja võib otsustada pidada kinniseid koosolekuid kooskõlas sõltumatu teadusnõukogu kodukorraga.
            
            
               4.   Sõltumatu teadusnõukogu võib moodustada oma liikmetest alalisi komiteesid, töörühmi ja muid teadusnõukogu konkreetsete ülesannetega tegelevaid struktuure.
            
            
               5.   Otsusega C(2013) 8915 loodud teadusnõukogu esialgsed seisukohad otsuse (EL) 2021/764 artikli 9 kohaselt vastu võetavate meetmete kohta kiidab heaks või lükkab tagasi käesoleva otsusega loodud teadusnõukogu.
            
         
         
            Artikkel 4
            Euroopa Teadusnõukogu raames tehtav koostöö
            Sõltumatu teadusnõukogu ja spetsiaalne rakendusstruktuur tagavad ERC tegevuse strateegiliste ja rakenduslike aspektide vahelise kooskõla. ERC president, sõltumatu teadusnõukogu eesistuja asetäitjad ning spetsiaalse rakendusstruktuuri direktor korraldavad tõhusa koostöö tagamiseks korrapäraseid koordineerimiskoosolekuid.
         
         
            Artikkel 5
            Dokumentide ja andmete esitamine
            
               1.   Komisjon ja spetsiaalne rakendusstruktuur pakuvad sõltumatule teadusnõukogule tema tööks vajalikke dokumente, andmeid ja abi ning võimaldavad teadusnõukogul tegutseda iseseisvalt ja sõltumatult kooskõlas määrusega (EL) 2018/1725.
            
            
               2.   Kui dokumente ja andmeid või juurdepääsu isikuandmetele ei ole võimalik tagada isikuandmete kaitse, konfidentsiaalsuse, turvalisuse või avalike huvidega seotud põhjustel, esitavad komisjon või spetsiaalne rakendusstruktuur sõltumatule teadusnõukogule kirjaliku selgituse kõnealuste põhjuste kohta, samuti kõnealust teemat käsitleva mis tahes teabe, mida õigusaktide sätetest lähtudes peetakse võimalikuks anda.
            
         
         
            Artikkel 6
            Sõltumatu teadusnõukogu liikmete (v.a ERC presidendi) tasustamine
            Sõltumatu teadusnõukogu liikmete (v.a ERC presidendi) täidetavate ülesannete eest makstavaid honorare ning liikmete sõidu- ja elamiskulude hüvitamist käsitlevad eeskirjad on sätestatud II lisas.
            Otsus C(2013) 8915 tunnistatakse kehtetuks.
         
         
            Brüssel, 12. mai 2021.
            
               
                  Komisjoni nimel
               
               Mariya GABRIEL
               
                  komisjoni liige
               
            
         
         
            (1)  Nõukogu 3. detsembri 2013. aasta otsus 2013/743/EL, millega kehtestatakse teadusuuringute ja innovatsiooni 2014.–2020. aasta raamprogrammi „Horisont 2020“ rakendamise eriprogramm ning tunnistatakse kehtetuks otsused 2006/971/EÜ, 2006/972/EÜ, 2006/973/EÜ, 2006/974/EÜ ja 2006/975/EÜ (ELT L 347, 20.12.2013, lk 965).
         
            (2)  C(2013) 8915 (ELT C 373, 20.12.2013, lk 23).
         
            (3)  Nõukogu 19. detsembri 2002. aasta määrus (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT L 11, 16.1.2003, lk 1).
         
            (4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).
      
      
         
            I LISA
            Euroopa Teadusnõukogu sõltumatu teadusnõukogu liikmed 12. mai 2021. aasta seisuga
            
                        Nimi ja asutus
                     
                     
                        Ametiaja lõpp
                     
                  
                        Geneviève ALMOUZNI, CNRS/Institut Curie Research Centre, Pariis
                     
                     
                        30. juuni 2023
                     
                  
                        Manuel ARELLANO, rahandus- ja finantsuuringute keskus, Madrid
                     
                     
                        31. detsember 2022
                     
                  
                        Paola BOVOLENTA, Universidad Autónoma de Madrid
                     
                     
                        31. detsember 2022
                     
                  
                        Margaret BUCKINGHAM, Pasteur Institute, Pariis
                     
                     
                        31. detsember 2021
                     
                  
                        Eveline CRONE, Leideni Ülikool
                     
                     
                        31. detsember 2023
                     
                  
                        Ben FERINGA, Groningeni Ülikool
                     
                     
                        31. detsember 2022
                     
                  
                        Mercedes GARCÍA-ARENAL, Centro de Ciencias Humanas y Sociales, Madrid
                     
                     
                        30. juuni 2023
                     
                  
                        Gerd GIGERENZER, Max-Planck-Institut für Bildungsforschung, Berliin
                     
                     
                        31. detsember 2023
                     
                  
                        Liselotte HOJGAARD, Kopenhaageni Ülikool
                     
                     
                        31. detsember 2024
                     
                  
                        Dirk INZÉ, Genti Ülikool
                     
                     
                        31. detsember 2024
                     
                  
                        Andrzej JAJSZCZYK, AGH Teadus- ja Tehnoloogiaülikool, Kraków
                     
                     
                        31. detsember 2022
                     
                  
                        Eystein JANSEN, Bergeni Ülikool
                     
                     
                        30. juuni 2023
                     
                  
                        Michael KRAMER, Max Plancki Raadioastronoomia Instituut, Bonn
                     
                     
                        31. detsember 2021
                     
                  
                        Rodrigo MARTINS, Euroopa Teaduste Akadeemia
                     
                     
                        31. detsember 2024
                     
                  
                        Kurt MEHLHORN, Max Plancki Informaatikainstituut, Saarbrücken
                     
                     
                        31. detsember 2022
                     
                  
                        Nicola SPALDIN, ETH Zürich
                     
                     
                        31. detsember 2024
                     
                  
                        Jesper QUALMANN SVEJSTRUP, Francis Cricki Instituut, London
                     
                     
                        31. detsember 2022
                     
                  
                        Barbara ROMANOWICZ, Berkeley Seismoloogialaboratoorium
                     
                     
                        31. detsember 2021
                     
                  
                        Nektarios TAVERNARAKIS, Kreeka Teadusuuringute ja Tehnoloogia Sihtasutuse molekulaarbioloogia ja biotehnoloogia instituut
                     
                     
                        31. detsember 2022
                     
                  
                        Milena ŽIC FUCHS, Zagrebi Ülikool
                     
                     
                        31. detsember 2023
                     
                  
                        Alice VALKÁROVÁ, Tšehhi Teadusfond
                     
                     
                        31. detsember 2024
                     
                  
      
      
         
            II LISA
            Sõltumatu teadusnõukogu liikmete (v.a ERC presidendi) tasustamise eeskirjad, millele on osutatud artiklis 6
            
               1.   
               
                  Teadusnõukogu liikmete (v.a ERC presidendi) honorarid ning sõidu- ja elamiskulud, mis on seotud liikmete ülesannete täitmisega, tasub spetsiaalne rakendusstruktuur vastavalt lepingule, mis hõlmab punktides 2–7 sätestatud tingimusi.
               
            
            
               2.   
               
                  Teadusnõukogu asepresidentidele makstakse 3 500 eurot teadusnõukogu plenaaristungil täieliku osalemise eest või 1 750 eurot mittetäieliku osalemise eest.
               
            
            
               3.   
               
                  Punktis 1 osutatud muudele liikmetele makstakse 2 000 eurot plenaaristungil täieliku osalemise eest või 1 000 eurot mittetäieliku osalemise eest.
               
            
            
               4.   
               
                  Selliste teadusnõukogu liikmete ja asepresidentide täiendav honorar, kes on määratletud kui valdkonna koordinaator, alalise komitee esimees, juhtkomitee liige või töörühma esimees, on 2 250 eurot aastas (vähem kui ühe aasta puhul proportsionaalselt) iga ametikoha kohta. Teadusnõukogu liikmetel ja asepresidentidel võib olla rohkem kui üks selline ametikoht ja neile makstakse selle eest vastavalt tasu.
               
            
            
               5.   
               
                  Honoraride maksmise peab heaks kiitma spetsiaalse rakendusstruktuuri direktor või tema asetäitja, lähtudes osalejate nimekirjast, mille on kinnitanud ERC president ning spetsiaalse rakendusstruktuuri direktor või nende asetäitjad. Osalejate nimekirjas peab olema märgitud, kas liige osales tervel istungil („täielik osalemine“) või ainult osal istungist („mittetäielik osalemine“).
               
            
            
               6.   
               
                  Täiendava honorari maksmiseks annab loa spetsiaalse rakendusstruktuuri direktor või tema asetäitja, võttes aluseks liikme nimetamise igale ERC presidendi kinnitatud ametikohale.
               
            
            
               7.   
               
                  Muude koosolekute kui plenaaristungite puhul hüvitab spetsiaalne rakendusstruktuur vajaduse korral teadusnõukogu liikmete ülesannete täitmiseks vajalikud reisi- ja elamiskulud vastavalt nende lepingutele ning komisjoni välisekspertide kulude hüvitamise korrale (1).
               
            
            
               8.   
               
                  Honorarid ning reisi- ja elamiskulud kantakse otsusega (EL) 2021/764 loodud eriprogrammi tegevuseelarvest.
               
            
            
               (1)  Komisjoni otsus C(2021) 3402.